da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da de da da da da de en da da da de da da en en da en en en da en da en de da en da da en it da en da es en da da fi da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Fakta om urin og nyrer - Medicin.dk
World Patient Safety Day 17.9.
Medicin.dk støtter op med film og temamøde
Urin er det samme som tis. Det er en klar gullig væske, der produceres i nyrerne og forlader kroppen gennem urinrøret. Urin består primært af vand og vandopløselige affaldsstoffer. Urin i blæren hos raske er sterilt, dvs. bakteriefrit.
Urin kan skifte farve og lugt afhængig af, hvad du spiser. Fx giver asparges urinen en kraftig lugt på grund af svovlholdige stoffer i asparges. Spiser du fx mange rødbeder, kan din urin også kortvarigt blive lidt rødlig på grund af de røde farvestoffer i rødbeder. Urin kan være helt lys gul, hvis den ikke er så koncentreret, og den kan blive mørk-orange/brunlig, hvis urinen er meget koncentreret. Er urinen brunlig eller "porter"-farvet, er det oftest tegn på, at du har drukket for lidt væske.
Mange sygdomme kan påvirke urinen, eller give symptomer når du tisser. Hvis der er blod, protein eller sukkerstoffer i urinen er det ofte et tegn på, at du er syg. Du kan fx have Diabetes 1 eller Diabetes 2, eller du kan have nyrebetændelse eller blærebetændelse. En diagnose stilles dog sjældent ud fra en urinprøve alene.
Hvis det gør ondt, når du tisser, skyldes det oftest blærebetændelse eller betændelse andre steder i urinvejene, men det kan også skyldes kønssygdomme som klamydia og gonore. Og endelig kan det skyldes mere alvorlige kræftsygdomme.
Urinen produceres ved, at blodet presses ind i nyrerne, hvor det renses for affaldsstoffer. I en kompliceret proces filtreres urinen mange gange frem og tilbage i nyren gennem filtret, så det sikres, at de vigtige stoffer i blodet, som kroppen har brug for, genoptages i blodet, mens affaldsstofferne udskilles. Nyrerne filtrerer ca. 180 l væske ud af blodet på et døgn, og langt størstedelen re-absorberes altså igen til blodet og udskilles ikke. De fleste mennesker tisser ca. ½-2 l i døgnet, naturligvis afhængigt af, hvor meget man drikker.
Nyrerne er brunlige i farven og ligger bagtil i bughulen på hver sin side af rygsøjlen. De er "bønneformede" (kidneybeans) og måler ca. 12 cm i længden, 6 cm i bredden og 3 cm i dybden. Nyrernes opgave er at regulere vand og saltmængden i kroppen og rense blodet for affaldsstoffer.
Urinvejene er en samlet betegnelse for de to nyrer, to urinledere (der leder urinen fra nyrerne ned til blæren), blæren og til sidst urinrøret, der leder urinen fra blæren og til udskillelse. Nyrer og urinledere ligger i bughulen, mens blære og urinrør er placeret i bækkenet.
Læs også om inkontinens og "5 hurtige om tis".
Se Tema om tis
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø